Diari Oficial de la Generalitat Valenciana


Sumari del DOGV 8459, del 08-01-2019 (2019/44)

Extracte de la Resolució de 13 de desembre de 2018, del president de l'Institut Valencià de Competitivitat Empresarial, per la qual es convoquen ajudes del Pla Renove de Calderes i Aerotèrmia Domèstiques 2019, destinades a la substitució equips d'ACS/calefacció de baixa eficiència per calderes de condensació o equips d'aerotèrmia, i es convoca així mateix l'adhesió d'empreses instal·ladores.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8459

Data del DOGV
:   08-01-2019

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2019/44


Data del document
:   13-12-2018

Organisme emissor
:   Institut Valencià de Competitivitat Empresarial

Tipus de document
:   Extracte

Anàlisi jurídica

 Descriptors 

:   * ajuda pública

Extracte de la Resolució de 13 de desembre de 2018, del president de l'Institut Valencià de Competitivitat Empresarial, per la qual es convoquen ajudes del Pla Renove de Calderes i Aerotèrmia Domèstiques 2019, destinades a la substitució equips d'ACS/calefacció de baixa eficiència per calderes de condensació o equips d'aerotèrmia, i es convoca així mateix l'adhesió d'empreses instal·ladores. [2019/44]  
BDNS (identif.): 433076.  
De conformitat amb el que preveu l'article 20.8.a de la Llei 38/2003, de 17 de novembre, general de subvencions, es publica l'extracte de la convocatòria el text complet de la qual pot consultar-se en la Base de Dades Nacionals de Subvencions, http://www.pap.minhap.gob.es/bdnstrans/index, i en la pàgina web de l'Institut Valencià de Competitivitat Empresarial (IVACE), http://www.ivace.es.  
  
Primer. Beneficiaris  
Qualsevol persona física propietària, arrendatària o usufructuària d'un habitatge situat a la Comunitat Valenciana.  
  
Segon. Objecte  
Impuls de mesures d'estalvi i eficiència energètica, dirigides a la renovació d'equips d'ACS/calefacció de baixa eficiència a la Comunitat Valenciana, per calderes de condensació amb un sistema de control/regulació eficient o equips d'aerotèrmia, amb càrrec al pressupost de l'IVACE de l'exercici 2018.  
  
Tercer. Bases reguladores  
Ordre 3/2017, de 3 de febrer, de la Conselleria d'Economia Sostenible, Sectors Productius, Comerç i Treball, per la qual s'establixen les bases reguladores per a la concessió d'ajudes de l'IVACE, dirigides a l'estalvi i eficiència energètica en el sector domèstic (DOGV 7974, 07.02.2017).  
  
Quart. Quantia  
Les ajudes es finançaran a càrrec dels pressupostos de la Generalitat per a l'exercici 2019, dins de la línia pressupostària S6849000 ¿Estalvi i eficiència energètica¿, prevista en el projecte de llei de pressupostos de la Generalitat per a l'exercici 2019, la quantitat global màxima destinada a aquesta convocatòria és de 400.000 euros, sempre condicionada a l'existència de crèdit adequat i suficient en els pressupostos de l'exercici econòmic 2019.  
La quantia de l'ajuda, aportada per IVACE, serà de 250, 400 o 800 euros en funció de l'equip instal·lat.  
L'aportació de l'empresa instal·ladora adherida al Pla renove de calderes i aerotèrmia, consistirà en un descompte de 50, 80 o 150 euros en la factura, depenent també de l'equip instal·lat.  
  
Cinqué. Termini de presentació de les sol·licituds  
El termini de presentació de sol·licituds començarà el 29 de gener de 2019 i finalitzarà el 13 de juny de 2019.  
  
Sisé. Altres dades  
1. Sol·licituds: l'empresa instal·ladora de la caldera tramitarà la presentació de la sol·licitud del particular a través de la plataforma de gestió del Pla renove de calderes i aerotèrmia domèstiques 2019, http://planrenove.ivace.es.  
2. Documentació a presentar: la prevista en l'article 12 de la convocatòria.  
3. Només serà subvencionable la compra d'una única caldera o equip d'aerotèrmia per cada persona sol·licitant i serà necessària la corresponent substitució de l'aparell antic per un nou equip dels especificats en el llistat d'equips subvencionables.   
4. La compra i instal·lació de calderes i equips d'aerotèrmia, haurà de produir-se a partir de la data d'inici de presentació de sol·licituds.  
5. Les calderes i equips d'aerotèrmia objecte d'aquestes ajudes hauran d'instal·lar-se en habitatges ubicats a la Comunitat Valenciana.  
6. Les empreses instal·ladores interessades a participar en la convocatòria d'ajudes hauran d'adherir-se al Pla Renove de Calderes i Aerotèrmia Domèstiques 2019 a través de la web http://planrenove.ivace.es. L'adhesió de les empreses instal·ladores començarà el 17 de gener de 2019 i finalitzarà el 16 de maig de 2019.  
  
València, 13 de desembre de 2018.- El president de l'IVACE: Rafael Climent González.